CELEX: 32017R0209
Language: sl
Date: 2017-02-02 00:00:00
Title: Izvedbena uredba Komisije (EU) 2017/209 z dne 2. februarja 2017 o uvrstitvi določenega blaga v kombinirano nomenklaturo

8.2.2017   
               
               
                  SL
               
               
                  Uradni list Evropske unije
               
               
                  L 33/16
               
            IZVEDBENA UREDBA KOMISIJE (EU) 2017/209
      z dne 2. februarja 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 2. februarja 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Trije izdelki, pakirani skupaj za prodajo na drobno:
                     
                                 a)
                              
                              
                                 beležni blok s približno 75 praznimi papirnimi listi (zadnja stran vsebuje podatke, kje se lahko dobijo nadomestni beležni bloki) z dimenzijami približno 8 × 14 cm. Listi so na vrhu vezani z lepilom in perforirani, da se posamezni listi lahko iztrgajo. Hrbtna stran in majhen del sprednje strani sta prekrita s kartonom;
                              
                           
                                 b)
                              
                              
                                 držalo beležnega bloka z dimenzijami približno 32 × 10 cm iz plastične mase, na notranji stani ojačano s kartonom. Kartonski del beležnega bloka se vtakne v režo na držalu. Držalo, ki se lahko prepogne, da pokrije beležni blok, vsebuje tudi žep iz prozorne plastične mase na zgornjem delu in zanko iz elastičnega tekstila za kemični svinčnik;
                              
                           
                                 c)
                              
                              
                                 tanek kemični svinčnik iz plastike, dolžine približno 10 cm, je vtaknjen v zanko iz tekstila.
                              
                           (Glej sliko.) (*1)
                     
                  
                  
                     4820 10 30 
                  
                  
                     Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 4820 , 4820 10  in 4820 10 30 .
                     Izdelki predstavljajo blago, pripravljeno v kompletih za prodajo na drobno v smislu splošnega pravila 3(b) za razlago KN. Beležni blok ima bistveno vlogo pri uporabi kompleta, tj. zagotavljanje pisalnega papirja za krajše beležke ali sporočila. Držalo zgolj zagotavlja neke vrste ovojnico za zaščito beležnega bloka pred umazanijo in poškodbami. Glede na svoje objektivne značilnosti (velikost, oblika in vrednost), plastični kemični svinčnik ni bistveni sestavni del kompleta. Z beležnim blokom bi se lahko uporabljalo katero koli drugo pero ali svinčnik. Zato beležni blok daje kompletu njegov bistven značaj.
                     Beležni blok je uvrščen pod tarifno številko 4820 , ki se nanaša na beležnice in beležne bloke vseh vrst (glej tudi pojasnjevalne opombe harmoniziranega sistema k tarifni številki 4820 , prvi odstavek, (1)).
                     Komplet je zato treba uvrstiti pod oznako KN 4820 10 30  med „beležnice, bloke s pisemskim papirjem in bloke z listki“.
                  
               
            (*1)  Slika je samo informativne narave.